ΑΚΑΝΟΙΝΩΣΗ

ΠΑΡΑΚΑΛΩ ΝΑ ΕΝΗΜΕΡΩΣΕΤΕ ΤΟΥΣ ΤΗΛΕΘΕΑΤΕΣ ΣΑΣ ΟΤΙ ΑΓΝΩΣΤΟΣ, ΨΗΛΟΥ ΑΝΑΣΤΗΜΑΤΟΣ ΚΑΙ ΜΕ ΦΤΩΧΗ ΚΟΜΗ, ΠΕΡΙΦΕΡΕΤΑΙ ΣΕ ΟΛΟ ΤΟ ΝΗΣΙ ΚΑΙ ΕΙΣΕΡΧΕΤΑΙ ΣΤΑ ΣΠΙΤΙΑ ΣΥΜΠΟΛΙΤΩΝ ΜΑΣ ΓΟΝΕΩΝ ΜΑΘΗΤΩΝ ΔΗΜΟΤΙΚΩΝ ΣΧΟΛΕΙΩΝ, ΠΡΟΚΕΙΜΕΝΟΥ ΝΑ ΠΟΥΛΗΣΕΙ CD ΜΕ ΕΚΠΑΙΔΕΥΤΙΚΟ ΠΕΡΙΕΧΟΜΕΝΟ, ΖΗΤΩΝΤΑΣ ΕΞΩΦΡΕΝΙΚΑ ΠΟΣΑ (150 – 180 €). Ο ΚΥΡΙΟΣ ΑΥΤΟΣ ΔΗΛΩΝΕΙ ΑΔΙΟΡΙΣΤΟΣ ΔΑΣΚΑΛΟΣ ΚΑΙ ΤΟ ΠΙΟ ΣΗΜΑΝΤΙΚΟ ΕΙΝΑΙ ΠΩΣ ΕΧΕΙ ΜΑΖΙ ΤΟΥ ΚΑΤΑΣΤΑΣΗ ΜΕ ΠΛΗΡΗ ΣΤΟΙΧΕΙΑ ΜΑΘΗΤΩΝ, ΟΙΚΟΓΕΝΕΙΩΝ ΚΑΙ ΕΚΠΑΙΔΕΥΤΙΚΩΝ, ΠΟΥ ΑΠΟΤΕΛΟΥΝ ΠΡΟΣΩΠΙΚΑ ΔΕΔΟΜΕΝΑ. ΔΕΝ ΓΝΩΡΙΖΟΥΜΕ ΠΩΣ ΕΠΕΣΑΝ ΣΤΑ ΧΕΡΙΑ ΤΟΥ ΑΝΘΡΩΠΟΥ ΑΥΤΟΥ ΤΑ ΣΤΟΙΧΕΙΑ. ΟΠΩΣ, ΟΜΩΣ, ΠΛΗΡΟΦΟΡΗΘΗΚΑΜΕ, ΑΣΚΕΙ ΕΝΤΟΝΗ ΠΙΕΣΗ ΣΤΙΣ ΟΙΚΟΓΕΝΕΙΕΣ ΚΑΙ ΕΠΙΚΑΛΕΙΤΑΙ ΒΑΘΜΟΛΟΓΙΕΣ ΠΑΙΔΙΩΝ, ΕΝΩ ΚΑΝΕΙ ΕΥΚΟΛΙΕΣ ΠΛΗΡΩΜΗΣ ΓΙΑ ΝΑ ΤΙΣ ΠΕΙΣΕΙ ΝΑ ΤΑ ΠΡΟΜΗΘΕΥΤΟΥΝ. ΚΑΛΟΥΜΕ ΟΣΟΥΣ ΠΑΡΑΚΟΛΟΥΘΟΥΝ ΤΟ ΣΤΑΘΜΟ ΣΑΣ ΝΑ ΜΗΝ ΑΓΟΡΑΖΟΥΝ ΤΑ ΑΜΦΙΒΟΛΟΥ ΑΞΙΑΣ CD ΚΑΙ ΝΑ ΕΝΗΜΕΡΩΣΟΥΝ ΤΗΝ ΑΣΤΥΝΟΜΙΑ, ΩΣΤΕ Ο ΚΥΡΙΟΣ ΑΥΤΟΣ ΝΑ ΔΩΣΕΙ ΕΞΗΓΗΣΕΙΣ ΓΙΑ ΤΟ ΠΩΣ ΑΠΕΚΤΗΣΕ ΤΙΣ ΠΡΟΣΩΠΙΚΕΣ ΠΛΗΡΟΦΟΡΙΕΣ ΠΟΥ ΔΙΑΘΕΤΕΙ.

ΚΟΚΚΙΝΟΣ ΝΟΜΙΚΟΣ

ΔΙΕΥΘΥΝΤΗΣ 1ου ΔΗΜΟΤΙΚΟΥ ΣΧΟΛΕΙΟΥ ΧΩΡΑΣ